बीजिंग | चीनने रविवार को अपना पहला आतंकवाद विरोधी कानून
बीजिंग | चीनने रविवार को अपना पहला आतंकवाद विरोधी कानून लागू कर दिया। इसके तहत चीन की सेना अब आतंकियों की धर पकड़ के लिए विदेश भी जा सकेगी और विदेशी अभियानों में भी शामिल हो सकेगी। टैक्नोलॉजी से जुड़ी कंपनियों को सरकार द्वारा मांगी गई जानकारी और डाटा देना होगा। अमेरिका ने चीन के इस नए कानून का विरोध किया है। यह तिब्बत में भी लागू होगा, जहां चीन की नीतियों के खिलाफ 120 से ज्यादा बौद्ध आत्मदाह कर चुके हैं। इससे पहले चीन की संसद नेशनल पीपुल्स कांग्रेस की स्थायी समिति ने आशा के अनुरूप 159 के बहुमत से इस प्रस्ताव को मंजूरी दी। नए कानून के मुताबिक विदेशों में आतंकरोधी अभियान में चीन की सेना (पीएलए) का शामिल होना कानूनी तौर पर सही माना जाएगा।
पीएलए और सशस्त्र पुलिस केंद्रीय सैन्य आयोग की इजाजत से कहीं भी आतंकियों के खिलाफ अभियान चला सकेगी।
चीन ने कुछ समय पहले ही एक बड़े पुलिस अफसर को आतंक विरोधी दस्ते का चीफ नियुक्त किया है। इसका मुख्य काम सभी सुरक्षा एजेंसियों में समन्वय करना था। खासकर शिनजियांग प्रांत में जहां सुरक्षा बल और अल कायदा से जुड़े ईस्ट तुर्कमेनिस्तान इस्लामिक मूवमेंट (ईटीआईएम ) के बीच हिंसक झड़पें होती रहती हैं। चीन के अनुसार, ईटीआईएम के कई आतंकी सीरिया में आइएस का साथ देने चले गए हैं। इनमें से कुछ लौट कर चीन में भी हमले कर रहे हैं।
Story Box :
हम दो हमारे दो की नीति लागू : चीन ने अपनी साढ़े तीन दशक पुरानी एक संतान नीति रविवार को आधिकारिक तौर पर खत्म कर दी। एक जनवरी से यहां हम दो हमारे दो वाली नीति लागू हो जाएगी। इसके तहत दंपती अब दो संतानों को जन्म दे सकेंगे। चीन में तेजी से बूढ़ी होती आबादी को ध्यान में रख कर यह फैसला किया गया है। चीन की संसद ने रविवार को राष्ट्रपति शी जिनपिंग की इस नीति को औपचारिक मंजूरी दे दी। चीन की 1.37 अरब की आबादी में 2014 के अंत तक 2.12 करोड़ लोगों की उम्र 60 साल से ज्यादा है। करीब चार करोड़ बुजुर्ग निशक्त हैं। संयुक्त राष्ट्र के अनुसार, चीन में 2030 तक 18 प्रतिशत आबादी की उम्र 65 साल से ज्यादा हो जाएगी। चीन सरकार के एक आंकड़े के मुताबिक 2016 से 2020 के बीच बुजुर्गों की सेहत पर सरकार को 1.54 लाख करोड़ डॉलर खर्च करने होंगे। इस पर हर साल 17 प्रतिशत राशि बढ़ती जाएगी।
चीन में आतंकवाद के खिलाफ सख्त कानून
hin_Deva hin_Deva hin_Deva hin_Deva eng_Latn hin_Deva mag_Deva